ועדת הכספים, כנסת 20, פרוטוקול מספר 496, 2016-11-15 13:20

משה גפני: שינויים בתקציב לשנת 2016.

משה גפני: בקשה מס' 169-172.

<הראל שליסל: הפנייה נועדה לתקצב הוצאת מזומן בהיקף של 8-16 מיליון שקלים לפרויקטים קיימים ומאושרים של משרד התחבורה, הכל בהתאם לצפי ביצוע עדכני.

משה גפני: מי בעד אישור פניות 169-172, מי נגד, מי נמנע?

משה גפני: בעד – פה אחד

משה גפני: נמנעים –אין

משה גפני: בקשה מס' 13-003.

<אייל טולדו: פנייה תקציבית 13-003 נועדה להעביר 80% מהעודפים המחויבים משנת 2015 לשנת 2016.

<אייל טולדו: מדובר בסך של 220,586 אלפי שקלים לסעיף 13 - הוצאות שונות.

<אייל טולדו: סעיף 13 מורכב מתקציב של מספר גופים ומשרדים, וכן הוצאות שאינן בתחום משרד - -

משה גפני: מה זה שיפוי רשויות מקומיות?

<אייל טולדו: מדובר בתכנית שמשמשת למימון אשראי לרשויות שנמצאות בתכנית הבראה ומתקשות לקבל הלוואה מבנקים.

משה גפני: למה זה צריך להיות בעודפים, זה לא בבסיס התקציב?

<אייל טולדו: התכנית ניתנת בהתאם לאבני דרך.

<אייל טולדו: מוקצה לזה כסף מראש.

משה גפני: לאיזה משרד הולכים ה-184 מיליון?

<אייל טולדו: למשרד הפנים.

<אייל טולדו: זה כסף שיוצא מסעיף 13 – הוצאות שונות.

משה גפני: מי בעד אישור הבקשה, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: בקשה מס' 13-019.

<אייל טולדו: מדובר בפניית עודפים של 15%.

משה גפני: מי בעד, מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: בקשה מס' 67-006.

<ליאור קוטלר: מדובר בהעברת עודפים מחויבים לבינוי ושיפוץ מבנים בבתי החולים הפסיכיאטריים.

משה גפני: השר מסכים לזה?

<ליאור קוטלר: כן.

<חיים הופרט: אנחנו העברנו דברי הסבר משלנו לפנייה.

משה גפני: אתה בעד?

<חיים הופרט: אנחנו בעד חלק.

<חיים הופרט: בתוך הפנייה יש 48 מיליוני שקלים שהעברנו להסכם.

<חיים הופרט: 40 מיליון שקל זה פרויקט עופר, שזה פרויקט בינוי בכל בתי החולים הפסיכיאטריים, ועוד 8 מיליון שקל לשיפוץ בית חולים איתנים.

משה גפני: מה אתה מציע לעשות?

<חיים הופרט: אנחנו לא יכולים לחיות עם כך שלא כל העודפים מועברים אלינו.

<ליאור קוטלר: חלק מהעודפים לא מועברים בגלל החלטות ממשלה 379 ו-717 שהתקבלו בתאריך 5 באוגוסט לגבי אי העברה של עודפים מחויבים.

משה גפני: אני לא יכול להצביע על זה, אני רוצה לדבר עם השר.

משה גפני: אני אביא את זה מחר.

משה גפני: בקשה מס' 79-019.

<גלעד קצב: מדובר על העברת עודפים מסעיף פיתוח תחבורה משנת 2015 לטובת הרזרבה הכללית.

<גלעד קצב: מדובר בפרויקטים שרמת הביצוע בהם היא 99%.

משה גפני: מי בעד אישור הבקשה, ירים את ידו?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: נמנעים – אין

משה גפני: תודה רבה, הישיבה נעולה.